Diari Oficial de la Generalitat Valenciana


Sumari del DOGV 3392, del 14-12-1998 (1998/10354)

DECRET 190/1998, de 30 de novembre, del Govern Valencià, pel qual es crea l'Alt Consell Consultiu en Investigació i Desenvolupament de la Presidència de Generalitat Valenciana.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/11/30/190**

### Versions

 04/10/2006 - Actualitat  Text inicial: 14/12/1998 - 03/10/2006 

### Dades del document

Número de DOGV
:   3392

Data del DOGV
:   14-12-1998

Secció del DOGV
:   I. DISPOSICIONS GENERALS

Número del document
:   1998/10715


Data del document
:   30-11-1998

Organisme emissor
:   Presidència de la Generalitat

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 04.10.2011**

**Decret 190/1998, de 30 de novembre, del Govern Valencià, pel qual es crea l'Alt Consell Consultiu en Investigació i Desenvolupament de la Presidència de Generalitat Valenciana.** ****[1]****

**[(DOCV núm. 3392 de 14.12.1998)](http://www.docv.gva.es/datos/1998/12/14/pdf/1998_X10851.pdf) Ref. 3030/1998**

L'avanç constant en els àmbits més variats de la investigació, el desenvolupament i la innovació tecnològica ha evidenciat la substitució d'una visió unidireccional del progrés per donar pas a processos interactius que exigeixen una modernització reflexiva. En aquest context, el liderat ha deixat de ser individual i pren força l'opció d'obrir pas a equips de pensadors, de caràcter multidisciplinar i d'ampli espectre ideològic i filosòfic.

Molts dels països industrialitzats del nostre entorn han percebut aquesta importància, i s'han dotat d'òrgans de reflexió, deliberació i assessorament, en versions diferents, ja siguen els Think tanks anglosaxons, les institucions de technology assessment o els centres de prospectiva, model característic als països nòrdics, o els consells consultius, més en línia de la nostra tradició.

En aquest context, es considera convenient crear un Alt Consell Consultiu en Investigació i Desenvolupament, com a òrgan assessor del qual formaran part les persones distingides amb els Premis Rei Jaume I.

Aquests premis van ser instituïts per la Fundació Valenciana d'Estudis Avançats i la Generalitat Valenciana l'any 1989, sota el Patronatge de S.M. el Rei, amb el propòsit d'estimular i reconèixer la labor intel•lectual i científica de les persones o els grups de treball espanyols que hagen realitzat la major part d'aquesta labor al nostre país. Quan han passat ja deu anys des de la seua creació, ha arribat el moment que la Generalitat Valenciana concite la participació d'aquests il•lustres guardonats en el procés de reflexió, deliberació i assessorament sobre aquests àmbits, fonamentals per a la societat, els resultats de la qual condicionen el progrés econòmic i social de la Comunitat Valenciana.

La finalitat de l'Alt Consell és assessorar el president de la Generalitat, a través del magisteri dels qui han rebut els Premis Rei Jaume I en les diverses modalitats, com a reconeixement a la seu dilatada i encomiable labor. Assessorament justificat per la prioritat que atorga la Presidència de la Generalitat Valenciana a la investigació, el desenvolupament i la innovació tecnològica, atesa la funció estratègica que el coneixement exerceix en l'entorn econòmic i social de les comunitats avançades.

Per tot el susdit, d'acord amb el que estableixen els articles 38 i 40 de la Llei 5/1983, de 30 de desembre, prèvia deliberació del Govern Valencià, en la reunió del dia 30 de novembre de 1998, i a proposta del seu president,

DECRETE

CAPÍTOL I. De l'Alt Consell Consultiu en Investigació i Desenvolupament de la Presidència de la Generalitat Valenciana

Secció 1a. Creació i adscripció

**Article 1. Creació**

Es crea l'Alt Consell Consultiu en Investigació i Desenvolupament de la Presidència de la Generalitat Valenciana, com a òrgan consultiu de la Generalitat, adscrit a la Presidència.

Secció 2a. Finalitat, funcions i àmbit

**Articles 2 i 3**

CAPÍTOL II. De la composició i funcionament de l'Alt Consell

Secció 1a. Organització

**Articles 4 al 12**

Secció 2a. Funcionament i règim de sessions

**Articles 13 i 14**

Secció 3a. Normes generals

**Articles 15 al 19**

DISPOSICIONS FINALS

**Primera**

1. El conseller de Presidència queda facultat per a dictar totes les disposicions que calguen per al desplegament, l'execució i el compliment del que disposa aquest decret.

2. La Conselleria d'Economia, Hisenda i Administració Pública queda autoritzada per a realitzar les adaptacions pressupostàries necessàries per a l'eficàcia d'aquest decret.

**Segona**

Sense perjuí del règim de funcionament establert amb caràcter general en aquest decret, el president de l'Alt Consell l'adaptarà a les peculiaritats específiques de la sessió consultiva.

**Tercera**

Aquest decret vigirà el dia de la seua publicació en el Diari Oficial de la Generalitat Valenciana.

València, 30 de novembre de 1998

El President de la Generalitat Valenciana,

EDUARDO ZAPLANA HERNANDEZ-SORO 

---

****[1]****Queden derogats els articles 2 a 19 ambos inclosos pel **[Decret 136/2006, de 29 de setembre](http://www.docv.gva.es/index.php?id=26&sig=5097/2006&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D136%26ANYO_DISPOSICION%3D2006)**, del Consell, pel qual es modifica el nom de l'Alt Consell Consultiu en Investigació i Desenvolupament de la Presidència de la Generalitat, que passa a denominar-se Alt Consell Consultiu en Investigació, Desenvolupament i Innovació de la Presidència de la Generalitat, i s'aprova el seu Reglament (DOCV núm. 5359 de 03.10.2006) Ref. Base de dades 5097/2006.


Còpia Permalink ELI